Szülői felelősségvállalási nyilatkozat
a Tatai Fényes Napközi Táborban való részvételhez

Alulírott ……………………………...............………......., (lakcím: ……………......……………………………, telefonszám:…........................................……jelen nyilatkozat kitöltésével hozzájárulok ahhoz, hogy …………………...........................…………. nevű, …...………....…..........................……….. (szül. hely, dátum) gyermekem részt vegyen a Tatai Városkapu Közhasznú Zrt. által szervezett, „Fényes napközi” táborban.
A szülő/gondviselő kijelenti, hogy a táborban résztvevő gyermekével kapcsolatban esetlegesen bekövetkező baleset után sem anyagi, sem egyéb kártérítési igénnyel nem él, és a tábor szervezőjét semmilyen felelősség nem terheli abban az esetben, ha a kár egyértelműen a résztvevő terhére róható fel, annak önhibájából következett be (ideértve, ha a résztvevő önálló, nem engedélyezett kezdeményezése, cselekedete miatt következett be). Ha vis major idézte elő, illetve olyan körülmények, amelyeket a szervező szakmai gondossága mellett sem láthatott előre, vagy nem oldhatott volna meg.
Személyes vagyontárgyaira minden résztvevőnek saját magának kell figyelnie, ezért kérjük, hogy értékes tárgyakat, illetve sok kézpénzt ne hozzon a résztvevő a tábor területére, mert esetleges elvesztéséért, illetve eltűnéséért a tábor szervezője nem vállal felelősséget.
Amennyiben a résztvevő súlyosan megszegi a Fényes napközi házirendjét, a szervezőnek jogában áll a további részvételtől eltiltani. Amennyiben a gyermek a jelentkezési lapon megjelölt időszakban a táborból igazolatlanul hiányzik, 2026. évben már nem jogosult a tábor szolgáltatásait igénybe venni és a befizetett napidíj nem kerül visszatérítésre!
A tábor vezetői vállalják a gyermekek szakszerű utaztatását, felügyeletét és ellátását a tábor teljes ideje alatt, különös figyelmet fordítva a vészhelyzet miatti speciális szabályok, betartására és betartatására.

A tábor a Fényes Forrásvidéken található, a Fényes Fürdő és Kemping területén, ahol az ÁNTSZ által szavatolt egészségügyi és higiéniai (tisztálkodás, étkezés, elsősegélynyújtás) körülmények biztosítottak.
A szülő/gondviselő tudomásul veszi, hogy a tábor során a szervezett oktatás, sportprogramok és egyéb szabadidős programok alatt a nem megfelelő öltözékből, viselkedésből vagy a tábor házirendjének megszegéséből eredően bekövetkezett esetleges balesetekért, kárt okozó résztvevő szülőjét/gondviselőjét felelősség terheli.
A szülő/gondviselő kijelenti, hogy a gyermeken nem észlelhetők az alábbi tünetek:
· láz, torokfájás, hányás, hasmenés, bőrkiütés, sárgaság, egyéb súlyosabb bőrelváltozás, bőrgennyedés, váladékozó szembetegség, gennyes fül- és orrfolyás, illetve, hogy 
· a gyermek tetű- és rühmentes.

A szülő/gondviselő hozzájárul, a gyermek testhőjének ellenőrzéséhez. Tudomásul veszi, hogy lázas gyermek (testhő 37,5 felett) nem veheti igénybe a tábor szolgáltatásait, a gyermek elhelyezéséről szülő/gondviselő köteles gondoskodni.

Fent leírtakat én, mint a táborban résztvevő gyermek szülője/gondviselője, elolvastam, tudomásul vettem, és azt elfogadólag saját akaratomból aláírom.
Az adatvédelmi tájékoztatóban foglaltakat megértettem, tudomásul vettem.

Tata, 2026. ______________hó_____nap
								___________________________
									Szülő/Gondviselő

További információ a tábor főszervezőjétől kérhető.

Főszervező: 
Glászné Harmados Magdolna        
e-mail: fenyes.napkozi@tataivaroskapu.hu                 
tel: +36 (30) 691-0044	                                 
Tatai Városkapu Közhasznú Zrt.


